
ครึ้มใจจร่ะ อยากจิบชาขึ้นมา วันนี้จะพาไปรีวิว Afternoon Tea ที่ไม่ใกล้ไม่ใกลจากสยามเน้อ

The Drawing Room ตั้งอยู่ชั้น 12 ของ The St. Regis Bangkok Hotel ครับ การเดินทางง่ายมากยิ่งกว่านับ 1 2 3 คือท่านก็สามารถนั่ง BTS  มาลงสถานีราชดำริ  แล้วก็ออกประตูลงมา ด้านตรงข้ามราชกรีฑาสโมสร ชะเง้อชะแง้ดูตึกสีฟ้าๆหม่นๆสูงๆไว้นะครับ แล้วมันจะมีทางเชื่อมเข้าตัวตึกโดยตรงเลย เข้าไปแล้วก็กดลิฟท์ไปชั้น 12 ยืนๆยังไม่ทันหายใจครบ 5 ฟอดก็จะถึงครับ ประตูลิฟต์เปิด ร้าน The Drawing Room ก็จะอยู่ตรงหน้าท่านเลยยยย ก็จงเดินเข้าไปครับ อ้อ book ไว้ก็ดีนะครับ เพราะบางวันช่วงบ่ายๆคนก็แอบเต็มเหมือนกัน ^^

สำหรับที่นี่นั้นเป็นคล้ายๆกับ Lounge อะไรแบบนี้ครับ มีอาหารเบาๆ แล้วก็พวกเครื่องดื่ม มี Bakery ให้ทานพอเป็นกระษัย แล้วก็นั่งเม้าท์มอยกันได้เรื่อยๆครับ ตัวร้านมองเห็นวิว กทม ฝั่งตะวันตก มองเห็นสยาม ราชกรีฑาสโมสร แล้วก็ตึกแถวสีลมและสาธรครับ อาจจะไม่สูงอะไรมากมาย แต่ก็ได้บรรยากาศดีดีตอนกรึ๊บชาเหมือนกันเน้อ อ้อ จะบอกว่าถ้าไม่อยากร้อนมาก แนะนำให้ไปนั่งมุมฝั่งขวานะครับ  (นับจากเดินเข้าตัวร้าน) จะเห็นวิวพองามแล้วชิลล์พอตัวครับ 

ที่นี่ตกแต่งสวยดีครับ ดูใส่ใจในรายละเอียดนะ โทนดำๆทึบๆทะมึนๆ เงียบขรึมและหรูหราในตัวดีครับ โซฟาก็นิ๊มมนิ่ม หย่อนตูดลงแล้วก็เพลินเกือบจะหลับเลยทีเดียว ที่นั่งมีทั้งแบบนั่งคนเดียวได้ หรือกลุ่มใหญ่เป็นสิบคนก็มีโต๊ะยาวให้ครับ 

ทีนีก็ได้เวลาสั่งของกินนนนนนนนนนนนน

อย่างที่กล่าวไว้ข้างต้น เราจะมาทาน High Tea  กันนะครับ  เค้าเปิดให้บริการตั้งแต่บ่าย 2 ถึง 6  โมงเย็น ซึ่งอีตอนหกโมงเย็นนี่แหละมันจะแบบว่าวิวสวยมากกกคุณ อาทิตย์จะแดงๆระเรื่อๆส้มๆ ชาก็กำลังคลายร้อนไม่ลวกปากพอดี 55555  อี set ชานี่จริงๆสามารถสั่งแยกได้นะครับ ไม่จำเป็นต้องเอามาเป็นชุด แต่พอมาเป็นชุดมันก็จะคุ้มกว่า เพราะได้ขนมงุงิกรุ๊งกริ๊งมาทานแกล้มด้วย ซึ่งตัว High Tea Set  นี้จะมี 3 ราคาครับ ถ้าจำไม่ผิดจะเป็น 850, 1050, และกระโดดข้ามไป 6000 กว่าบาทเลยจ้าาาาา ซึ่งอีเซทหกพันนี่นางก็จะได้แชมเปญมาจิบเบาๆ  (แต่ไม่เบาเท่าไหร่นะเราว่า 555) 

อ่าๆๆๆ ของกินมาเสิร์ฟฟฟฟฟ  ก็จะมาเป็นชุดแบบในภาพนะครับ มีชาเลือกได้สองอย่าง ตามเซ็ท มีมาให้สองกา ก็เติมน้ำร้อนได้เรื่อยๆครับ ที่นี่ใช้ชาคุณภาพดีใช้ได้เลย ส่วนขนมก็โอเคครับ มี  scones มีเค้กหลายอย่าง มี pie, puff  ตามภาพเลยครับ ก็ไม่น้อยนะครับ ทานสองคนนี่ก็แอบอิ่มเหมือนกัน ถ้าทานอะไรรองท้องมาแล้ว มีอร่อยๆก็คงจะเป็น scones แล้วก็พวกเค้ก ส่วนพวก puff ผมว่ารสชาติงงๆนิดนึงครับ
scones อร่อยดี มีแยมมาให้แบบสะใจๆ ก็ป้ายยยกินกันไปครับ 

การบริการ----บริการโอเคครับ แต่บางครั้งอาจไม่ทั่วถึงอย่างรวดเร็วเพราะพนักงานไม่มาก และห้องกว้างมากครับ
ร้านเหมาะสำหรับ----นั่งเม้ามอยยามบ่ายๆครับ 
จุดเด่นของร้าน----ร้านสวยดีครับ วิวก็ใช้ได้  
จุดด้อยของร้านล่ะ----อืมมมม ขนมบางอย่างมันไม่ได้อร่อยอะไรมากมายน่ะครับ


เย้วๆๆๆๆๆๆๆ